
Nr.  SC2019- 17483 / 11.07.2019             
                  
RAPORT DE SPECIALITATE

privind dezvoltarea, completarea şi reconfigurarea sistemului de înştiinţare-alarmare în

situaţii de protecţie civilă la nivelul Municipiului Timişoara

Având în vedere Expunerea de motive nr. SC2019-        /       2019 a Primarului Municipiului Timişoara şi Proiectul de hotărâre privind dezvoltarea, completarea şi reconfigurarea sistemului de înştiinţare-alarmare în situaţii de protecţie civilă la nivelul Municipiului Timişoara, prin care se propune:

- însuşirea “Studiului de audibilitate în vederea dezvoltării şi completării sistemului de înştiinţare-alarmare în situaţii de protecţie civilă la nivelul Municipiului Timişoara” întocmit de SC TOPGES PROIECT SRL proiect nr. 18/2016;

- achiziţionarea a 7 sirene electronice de 600W şi a 20 de sirene electronice de 1200W prevăzute în studiul de audibilitate, pentru dezvoltarea, completarea şi reconfigurarea sistemului de înştiinţare-alarmare din municipiul Timişoara;

- achiziţionarea în anul 2019 a 7 dintre cele 20 de sirene electronice de 1200W prevăzute în studiul de audibilitate, având în vedere alocarea bugetară pentru anul 2019, suma estimată fiind în valoare de 441.160 lei, aprobată prin HCL nr.248/07.05.2019 pentru investiţii,


în cele ce urmează se impune a fi făcute mai multe precizări.

În conformitate cu prevederile Legii nr. 481/2004 privind protecţia civilă, republicată, art. 38, periodic, pe baza planurilor şi a programelor de pregătire şi cu aprobarea primarului localităţii, se efectuează exerciţii de alarmare publică.

Potrivit Legii nr. 481/2004 republicată, art. 41 alin. (2), alarmarea populaţiei se realizează de autorităţile administraţiei publice centrale sau locale, după caz, prin mijloacele specifice, pe baza înştiinţării primite de la structurile abilitate.

Conform prevederilor art. 21 alin. (1) din Ordinul M.A.I. nr. 1.259/2006 “pentru alarmarea populaţiei se asigură din timp de pace, în localităţi, instituţii publice şi la operatori economici, sisteme şi mijloace de alarmare” 


În temeiul art. 21 alin. (2) din Ordinul M.A.I. nr. 1.259/2006 “autorităţile administraţiei publice centrale şi locale, conducătorii instituţiilor publice, patronii şi managerii operatorilor economici sursă de risc, indiferent de forma de proprietate, prevăd anual în bugetul propriu fonduri pentru cheltuielile necesare desfăşurării activităţilor de protecţie civilă, potrivit legii.”


  În baza prevederilor art. 22 din Ordinul M.A.I. nr. 1.259/2006  pentru aprobarea Normelor privind organizarea şi asigurarea activităţii de înştiinţare, avertizare, prealarmare şi alarmare în situaţii de protecţie civilă, “numărul, tipul mijloacelor de alarmare şi locurile de instalare a acestora pentru asigurarea alarmării localităţilor şi operatorilor economici se stabilesc de către Inspectoratul General în baza studiilor de audibilitate.”


 Aşa cum rezultă din adresa nr.20042/Bucureşti/19.01.2017, înregistrată la Primăria Municipiului Timişoara cu nr. SC2017-001922/26.01.2017, Inspectoratul General pentru Situaţii de Urgenţă a avizat favorabil documentaţia “Studiu de audibilitate în vederea dezvoltării şi completării sistemului de înştiinţare-alarmare în situaţii de protecţie civilă la nivelul Municipiului Timişoara”, în conformitate cu prevederile art.11 lit.1) din HG nr.1490/2004 şi ale art. 46 din OMAI nr.1259/2006.


Ţinând seama de prevederile art. 42 alin. (1) din Legea nr. 481/2004 republicată, mijloacele de avertizare şi alarmare specifice se instalează în locurile stabilite de Inspectoratul General pentru Situaţii de Urgenţă şi de serviciile de urgenţă profesioniste.

Prin adresa nr. 20.042/02.2017 Inspectoratul pentru Situaţii de Urgenţă „Banat” al judeţului Timiş ne-a comunicat, ca urmare a solicitării noastre cu nr. 20.042/19.01.2017 adresată în baza prevederilor art. 42 din legea nr.481/2004, că “soluţia optimă care corespunde din punct de vedere tehnic este varianta nr.3 din studiul realizat” şi anume ”acoperirea cu sirene electronice păstrând 12 locaţii vechi existente bine poziţionate, unele dintre ele schimbându-le între ele şi introducând 27 de locaţii noi ca şi propunere”.

Conform studiului de audibilitate întocmit la nivelul Municipiului Timişoara de SC TOPGES PROIECT SRL proiect nr. 18/2016 se precizează că “Având în vedere dinamica generală remarcabilă a municipiului, conform măsurătorilor efectuate, se recomandă pentru completarea şi reconfigurarea sistemului de înştiinţare-alarmare din municipiul Timişoara, achiziţionarea a 7 sirene electronice de 600W şi a 20 de sirene electronice de 1200W, care să asigure la un număr relativ mic de sirene pe ansamblu (39 unităţi pentru tot sistemul) transmiterea semnalelor de alarmare şi mesajelor vocale la o presiune acustică superioară faţă de nivelul maxim al zgomotului ambient cu cel puţin 6dB.”

În conformitate cu Ordinul M.A.I. nr. 886/2005 pentru aprobarea Normelor tehnice privind Sistemul naţional integrat de înştiinţare, avertizare şi alarmare a populaţiei, echipamentele electronice de avertizare şi alarmare a populaţiei, precizate în studiul de audibilitate, trebuie să asigure interoperabilitatea (compatibilitatea) cu echipamentele deja existente ale sistemului, instalate la nivelul dispeceratului Inspectoratului pentru Situaţii de Urgenţă „Banat” al judeţului Timiş, pentru a fi integrate, ulterior, în sistemul naţional de înştiinţare şi alarmare, aşa cum rezultă şi din adresa nr.20042/Bucureşti/19.01.2017 a Inspectoratului General pentru Situaţii de Urgenţă, înregistrată la Primăria Municipiului Timişoara sub nr. SC2017-001922/26.01.2017.

Legea nr. 481/2004 republicată, prevede la articolul 44 alin. (1) că folosirea mijloacelor de alarmare în cazul producerii unor dezastre se execută numai cu aprobarea primarului localităţii, a conducătorului instituţiei publice sau a operatorului economic implicat, după caz, ori a împuterniciţilor acestora, iar la articolul 44 alin. (2) că sistemul de înştiinţare, avertizare şi alarmare la localităţi, instituţii publice şi operatori economici se verifică periodic prin executarea de antrenamente şi exerciţii.


Prin HCL nr. 248/07.05.2019 a fost aprobată o alocare bugetară care permite achiziţionarea parţială a cantităţii de sirene electronice, suma estimată în valoare de 441.160 lei, aprobată pentru investiţii, permiţând achiziţionarea în anul 2019 a 7 dintre cele 20 de sirene electronice de 1200W prevăzute în studiul de audibilitate.

În concluzie,

având în vedere prevederile art. 38, art. 41 alin. (2), art. 42 alin. (1), art. 44, alin. (1) şi (2) din Legea nr. 481/2004 privind protecţia civilă, republicată, potrivit Normelor privind organizarea şi asigurarea activităţii de înştiinţare, avertizare, prealarmare şi alarmare în situaţii de protecţie civilă, aprobate prin Ordinul M.A.I. nr. 1.259/2006, în conformitate cu Normele tehnice privind Sistemul naţional integrat de înştiinţare, avertizare şi alarmare a populaţiei, aprobate prin Ordinul M.A.I. nr. 886/2005, în temeiul prevederilor art. 21 alineatele (1) şi (2) şi art. 22 din Ordinul M.A.I. nr. 1.259/2006, ţinând seama de concluziile Studiului de audibilitate întocmit la nivelul Municipiului Timişoara de SC TOPGES PROIECT SRL proiect nr. 18/2016 avizat favorabil de ISU „Banat” al judeţului Timiş, de adresa Inspectoratului General pentru Situaţii de Urgenţă nr.20042/Bucureşti/19.01.2017/PMT nr.SC2017-001922/26.01.2017 şi de adresa nr.20.042/02.2017 a Inspectoratului pentru Situaţii de Urgenţă „Banat” al judeţului Timiş şi luând în considerare alocarea bugetară pentru anul 2019, conform HCL nr.248/07.05.2019,


propunem să se emită o hotărâre a Consiliului Local al Municipiului Timişoara, privind:

1. Însuşirea “Studiului de audibilitate în vederea dezvoltării şi completării sistemului de înştiinţare-alarmare în situaţii de protecţie civilă la nivelul Municipiului Timişoara” întocmit de SC TOPGES PROIECT SRL proiect nr. 18/2016, care va face parte integrantă din hotãrâre şi va constitui Anexa 1;

2.  Achiziţionarea a 7 sirene electronice de 600W şi a 20 de sirene electronice de 1200W prevăzute în studiul de audibilitate, pentru dezvoltarea, completarea şi reconfigurarea sistemului de înştiinţare-alarmare din municipiul Timişoara;

3. Achiziţionarea în anul 2019 a 7 dintre cele 20 de sirene electronice de 1200W prevăzute în studiul de audibilitate, având în vedere alocarea bugetară pentru anul 2019, suma estimată fiind în valoare de 441.160 lei, aprobată prin HCL nr.248/07.05.2019 pentru investiţii. 

Luând în considerare prevederile legale expuse în prezentul raport, apreciez că proiectul de hotărâre privind dezvoltarea, completarea şi reconfigurarea sistemului de înştiinţare-alarmare în situaţii de protecţie civilă la nivelul Municipiului Timişoara îndeplineşte condiţiile pentru a fi supus dezbaterii şi aprobării plenului consiliului local. 

COMPARTIMENTUL VOLUNTAR 


ÎNTOCMIT

PENTRU SITUAŢII DE URGENŢĂ 



     
     



CONSILIER 



 


CONSILIER
        

GĂUREAN IULIAN





FRĂŢILĂ MIRON
                                                                                                                                        FO 53- 01, ver. 1
PAGE  
2
                                                                                                                    FP 53- 01, ver. 1

